ZAPISNIK
sa 14. sjednice Općinskog vijeća Općine Škabrnja
održane 12. listopada 2023. godine u prostorijama Općine Škabrnja
s početkom u 20:25 sati

Predsjednik Općinskog vijeća Ante Dražina pozdravio je nazočne i otvorio 14. sjednicu Općinskog vijeća Općine Škabrnja.

Temeljem članka 34. Statuta Općine Škabrnja Općinsko vijeće Općine Škabrnja broji 9 (devet) vijećnika. Da bi se nastavio rad sjednice obavljeno je utvrđivanje kvoruma na način da se proslijedio popis s imenima vijećnika Općinskog vijeća, kako bi se isti potpisali, te na taj način potvrdili svoju prisutnost. Iz navedenog je utvrđeno slijedeće:

NAZOČNI VIJEĆNICI: ANTE DRAŽINA, IVICA ŽILIĆ, RADOSLAV ŠEGARIĆ, KATARINA BILAVER PERICA i ŠIME BRKIĆ

NENAZOČNI VIJEĆNICI: MARKO IVKOVIĆ, KREŠIMIR TADIĆ, ANTE RAŽOV i ANTE ROGIĆ

OSTALI NAZOČNI: Općinski načelnik Ivan Škara, Pročelnica Jedinstvenog upravnog odjela Općine Škabrnja Anđela Ražov Tkalčec, koja umjesto stručne službe vodi zapisnik.

Predsjednik Općinskog vijeća Općine Škabrnja, Ante Dražina potvrđuje da sjednica može započeti sa radom jer je nazočno pet od devet vijećnika, odnosno više od 50% članova Općinskog vijeća, te se mogu donijeti pravovaljane odluke i zaključci. 

Predsjednik pita ima li prijedloga za dopunu dnevnog reda, te se utvrđuje da prijedloga nema.

Predsjednik daje na glasovanje predloženi dnevni red.
Nakon provedenog glasovanja sa 5 glasova „ZA“, od 5 nazočnih usvaja se Dnevni red 14. sjednice Općinskog vijeća Općine Škabrnja.



 D N E V N I    R E D

1. Prijedlog Odluke o javnim priznanjima Općine Škabrnja za 2023. godinu
2. Prijedlog Odluke o umanjenju plaćanja komunalnog doprinosa; 
a) za Đani Pavičić
b)za Tomislav Klarić
3. Prijedlog Odluke o jednokratnoj novčanoj pomoći za novorođeno dijete na području Općine Škabrnja
4. Prijedlog Odluke o plaćanju organiziranja prehrane - pripreme i dostave gotovog obroka u kuću za obitelj Matijević 
5. Prijedlog Odluke o usvajanju izvješća godišnjeg plana upravljanja imovinom u vlasništvu Općine Škabrnja za 2022. godinu
6. Razno
Predsjednik daje na glasanje zapisnik sa prethodne sjednice. Nakon provedenog glasovanja sa 5 glasova „ZA“ , od 5 nazočnih vijećnika usvojen je zapisnik sa prethodne sjednice.


Ad 1./ Prelazi se na prvu točku dnevnog reda


Ovu točku je obrazložio Općinski načelnik navodeći kako se svećena sjednica održava u srijedu, te da je profesorica Snježana Matić zadovoljna što će dobiti Grb Općine, kao i Boris Dželalija. Načelnik priča o prof. Borisu Dželaliji i njegovom doprinosu u ratu, kako je sudjelovao u osnivanju Kluba Škabrnjana, te da je svoju doktorsku disertaciju posvetio Škabrnjanima. Još jednom napominje njegovo zadovoljstvo nagradom te govori da je plan da Dželalija održi završni govor. Navodi doprinos profesorice Matić na znanje engleskog jezika učenika u srednjim školama, te njezin dugogodišnji staž u OŠ Vladimir Nazor u Škabrnji. Govori o  uspjesima učenika Filipa Ivkovića, Marka Karduma i Marije Škara na raznim natjecanjima, navodi da su Filip i Marija najbolji učenici prethodne godine.
Objašnjava godišnju nagradu za MNK Škabrnja ističe njihove postignute rezultate u spotu, te važnost u promicanju Škabrnje. Načelnik navodi doprinos i važnost u očuvanju tradicije i običaja kroz potezanje užeta za koje je zaslužan Sportski klub u potezanju užeta.

Vijećnica Katarina Bilaver Perica predlaže za ubuduće vojna priznanja. Vijećnici pitaju kakve nagrade idu nagrađenima, načelnik odgovara učenicima bonovi od 250€ i cvijeće, a za prof. Matić i prof. Dželaliju cvijeće i slike.

Nakon provedenog glasovanja sa 5 glasova „ZA“ od 5 nazočnih vijećnika,  donesena je Odluka o javnim priznanjima Općine Škabrnja za 2023. godinu, koja se prilaže i čini sastavni dio ovog zapisnika.

Ad 2./ Prelazi se na drugu točku dnevnog reda

Ovu točku ukratko je objasnila Pročelnica navodeći kako se radi o  Zahtjevu koji su podnijeli Đani Pavičić i Tomislav Klarić koji imaju prebivalište na području Općine Škabrnja, te im je ovo prva nekretnina, te oni i njihovi članovi domaćinstva nemaju na drugi način riješeno stambeno pitanje. U zahtjevu za umanjenje pozvali su se na članak 8.a Odluke o komunalnom doprinosu u kojem je definirano da Općinsko vijeće može svojom Odlukom umanjiti za 80% plaćanje komunalnog doprinosa investitoru koji ima prebivalište na području Općine Škabrnja, a koji gradi prvu nekretninu, te dostavi potvrdu da nema (uključujući članove domaćinstva), na drugi način riješeno stambeno pitanje. Načelnik predlaže da se promjeni Odluka o komunalnom doprinosu i da se ovi Zahtjevi više ne stavljaju na Vijeće nego da budu već definirani unutar Odluke o komunalnom doprinosu, svi vijećnici se slažu s tim. 
Vijećnica Katarina Bilaver Perica predlaže da se obitelji poginulih u Domovinskom ratu  oslobodi plaćanja komunalne naknade, ostali vijećnici se slažu te traže da se Odluka stavi na iduću sjednicu.

Nakon provedenog glasovanja sa 5 glasova „ZA“ od 5 nazočnih vijećnika,  donesena je Odluka o umanjenju plaćanja komunalnog doprinosa za Đanija Pavičića i Tomislava Klarića, koja se prilaže i čini sastavni dio ovog zapisnika.



Ad 3. Prelazi se na treću točku dnevnog reda

Ovu točku ukratko je objasnio Općinski načelnik navodi kako je malo bolja financijska situacija u Općini pa stoga predlaže promjenu Odluke o jednokratnoj novčanoj pomoći roditeljima za  novorođeno dijete koja je prije iznosila 132,72 € za prvo dijete, te predlaže povećanje naknade za novorođeno dijete na 250,00 €, te da se za svako slijedeće dijete navedeni iznos povećava za 250,00 €. Vijećnik Rade Šegarić predlaže da bude i više, ali ipak se odlučuje da ostanemo pri povećanju od 250,00 € pa da se nakon nekog vremena ponovno razmisli o povećanju navedene naknade.
Nakon provedenog glasovanja sa 5 glasova „ZA“ od 5 nazočnih vijećnika,  donesena je Odluka o jednokratnoj novčanoj pomoći za novorođeno dijete na području Općine Škabrnja, koja se prilaže i čini sastavni dio ovog zapisnika.

Ad.4/ Prelazi se na četvrtu točku dnevnog reda

Ovu točku objašnjava načelnik, navodi kako smo svi upoznati sa teškom financijskom i zdravstvenom situacijom u obitelji Matijević. Načelnik navodi kako se sastalo povjerenstvo za socijalnu skrb Općine Škrabanja i na svojoj sjednici temeljem priložene dokumentacije i odlaskom u dom obitelji Matijević odobrilo zahtjev Adrijane Matijević za organiziranje pripreme i dostave gotovog obroka u kuću. Načelnik objašnjava Zahtjev za organiziranje pripreme i dostave gotovog obroka u kuću, navodi cijenu od 340,42 € mjesečno koju bi sufinancirala Općina Škabrnja za topli obrok koji bi primala obitelj Matijević sklapanjem ugovora s Domom za odrasle osobe Zemunik. Vijećnici podržavaju i pohvaljuju prijedlog, te smatraju kako će time uvelike pomoći majci sa petero malodobne djece.
Nakon provedenog glasovanja sa 5 glasova „ZA“ od 5 nazočnih vijećnika,  donesena je Odluka o plaćanju organiziranja prehrane - pripreme i dostave gotovog obroka u kuću za obitelj Matijević, koja se prilaže i čini sastavni dio ovog zapisnika.

Ad.5/ Prelazi se na petu točku dnevnog reda

Ovu točku ukratko je objasnila Pročelnica Jedinstvenog upravnog odjela, navodeći kako je potrebno usvojiti Izvješće godišnjeg plana upravljanja imovinom u vlasništvu Općine Škabrnja za 2022. godinu, na temelju plan upravljanja imovinom u vlasništvu Općine Škabrnja koji je donesen prethodne godine, te da je to sve sukladno Zakonu o upravljanju državnom imovinom. Navodi da je darovan dio čestice HEP-u za izradu trafostanice za struju na groblju. Pročelnica ističe da su potpisani svi ugovori za poljoprivredno zemljište, te da su poduzete sve radnje vezane za građevinsku zonu  „Vlačine“.
Nakon provedenog glasovanja sa 5 glasova „ZA“, od 5 nazočnih vijećnika,  donesena je Odluka o usvajanju izvješća godišnjeg plana upravljanja imovinom u vlasništvu Općine Škabrnja za 2022. godinu, koje se prilaže i čini sastavni dio ovog zapisnika.

Ad.6/ Prelazi se na šestu točku dnevnog reda

Pod točkom razno na ovoj sjednici Općinskog vijeća nije bilo rasprave.

Sjednica je završila u 21:15 sati


ZAPISNIČAR								PREDSJEDNIK
Anđela Ražov	Tkalčec, mag.oec.					Ante Dražina, dipl.ing.građ.

